**ΔΙΑΛΕΞΗ ΤΡΙΤΗ**

**ΟΙ ΙΝΔΟ-ΕΥΡΩΠΑΪΚΕΣ ΓΛΩΣΣΕΣ**

1. **Εισαγωγή**
2. **Η ΙΕ οικογένεια**

α) Το όνομα: Αρχικά, δεν υπήρχε συμφωνία ως προς το όνομα, πολλοί όροι, ενδεχομένως ενδεικτικοί ευρύτερων προβληματισμών: Ινδο-Γερμανική (κυρίως στη Γερμανία), Ιαπετική (και από τον Χατζιδάκι), Ινδο-Κελτική, Αριανική (Max Müller). Σήμερα χρησιμοποιείται σχεδόν παντού το Ινδο-Ευρωπαϊκή (με εξαίρεση κάποιους στις Γερμανόφωνες χώρες).

* Ινδο-Χεττιτική: Καινούριος όρος, υπερκείμενη της ΙΕ, δείχνει ότι οι Ανατολικές γλώσσες χώρισαν πριν από όλες τις άλλες ΙΕ.

β) Οι ΙΕ γλώσσες

1. Ινδο-Ιρανική ομάδα: περιλαμβάνει μερικές από τις γλώσσες της Ινδίας και του Ιράν. Πιο διάσημη: Σανσκριτική < samskrta = καλλιεργημένος, επιτηδευμένος. (Βεδική: η Σανσκριτική στις Βέδες, τα αρχαιότερα κείμενα. Η Ριγκβέδα ήταν η παλαιότερη από τις Βέδες: 1000 ύμνοι περίπου, παρόμοιος όγκος με την Βίβλο / Κλασική: 5ος-4ος αι. π.Χ., μεγάλα έπη: Mahabharata περ. 100.000 στίχοι). Πολλές από τις σύγχρονες γλώσσες της περιοχής: Χίντι (Ινδία) / Ουρντού (Πακιστάν).

* Η Ιρανική ομάδα περιλαμβάνει την Αβεστική, την γλώσσα δηλαδή που είναι γραμμένη η προφητεία του Ζωροάστρη (Ζαρατούστρα) [~10ος αι. π.Χ., ύμνοι – «Γκάθες»], και την αρχαία Περσική (της δυναστείας των Αχαιμενιδών, 6ος-4ος αι. π.Χ.). Επίσης, τις σύγχρονες Φαρσί κλπ.
* Η Σανσκριτική θεωρούνταν από πολλούς στην αρχή ως η κοντινότερη στην Πρωτο-ΙΕ γλώσσα. Σήμερα είναι πολύ πιο αμφίβολο αυτό, λόγω της ανακάλυψης των Ανατολικών γλωσσών.

1. Ανατολικές γλώσσες: Γλώσσες της Μ. Ασίας, όλες εξαφανισμένες σήμερα χωρίς κάποιο προφανή απόγονο (Παλαϊκή- ελάχιστα γνωστή, ίσως αρχαϊκότερη της Χεττιτικής, Λουβική- η πιο γνωστή, Λυκική, Χεττιτική). Μεγάλη ανακάλυψη του 20ου αι.: η Χεττιτική (Nes(umn)ili / Nasili) και η αποκρυπτογράφησή της (στον μεσοπόλεμο). Αποδείχτηκε η αρχαιότερη μαρτυρημένη ΙΕ γλώσσα (1700 π.Χ) και το κυριότερο: σημαντικές αποκλίσεις σε σχέση με τις άλλες ΙΕ γλώσσες (πολύ απλούστερη μορφολογία, εμφανή λαρυγγικά). 2 απόψεις για την ερμηνεία αυτού του φαινομένου. Πάντως οι περισσότεροι δέχονται σήμερα ότι οι Ανατολικές γλώσσες είχαν κοπεί από τον κορμό των υπόλοιπων ΙΕ πριν από όλες τις άλλες.
2. Τοχαρική: ανακαλύφτηκε πρόσφατα, απομονωμένη από τις υπόλοιπες ΙΕ. Χωρίζεται σε 2 υπο-ομάδες (Α και Β), λίγα κείμενα που είναι κυρίως μεταφράσεις βουδιστικών κειμένων από την Σανσκριτική.
3. Ελληνική: Δεύτερη αρχαιότερη μετά τη Χεττιτική (~1400 π.Χ), παραμένει ένα σχετικό μυστήριο (δεν έχει άλλες αδελφές γλώσσες ο κλάδος, μεγάλος αριθμός μη ΙΕ λέξεων).
4. Ιταλική: Περιλαμβάνει τη Λατινική (από την οποία προήλθαν οι σύγχρονες Ρομανικές γλώσσες, δηλ. Γαλλική, Ισπανική κλπ.), αλλά και άλλες γλώσσες της Ιταλικής χερσονήσου (Οσκική, Ουμβρική, Βενετική κλπ.).
5. Κελτική: Χωρίζεται σε 2 μεγάλες ομάδες, τη Νησιωτική και την Ηπειρωτική. Τελευταία απόγονος σήμερα: η Ιρλανδική, αλλά και η Ουαλική (ύστερα από επαναεισαγωγή).
6. Γερμανική: Ανατολική (Γοτθική), Βόρεια (Γερμανική και Σκανδιναβικές) και Δυτική (Αγγλική, Ολλανδική, Αφρικάανς) ομάδα.
7. Βαλτο-Σλαβική: Βαλτικές και Σλαβικές γλώσσες. Μαρτυρούνται από τον Μεσαίωνα και εξής.
8. Απομονωμένες: Φρυγική, Αρμενική, Αλβανική, Θρακική, Ιλλυρική. Ίσως απλά δεν έχουν σωθεί οι συγγενείς ποικιλίες.

* Το κλαδικό μοντέλο: Πρώτος ο Schleicher στα μέσα του 19ου αι. παράστησε τις σχέσεις των ΙΕ γλωσσών σαν «δέντρο», με μία κοινή ΙΕ μητέρα γλώσσα από την οποία προέρχονται όλα τα κλαδιά. Άμεση επιρροή από την Βιολογία, που χρησιμοποιεί αντίστοιχες παραστάσεις.
* Το μοντέλο ήταν πολύ επιτυχημένο και χρησιμοποιείται ευρύτατα, ακόμα και σήμερα. Ωστόσο, παρουσιάζει ορισμένα προβλήματα που έγιναν αμέσως αντιληπτά, αλλά έχουν τονιστεί περισσότερο σήμερα (λόγω των περισσότερων γνώσεων σχετικά με τον τρόπο που γεννιούνται και πεθαίνουν οι γλώσσες), το βασικότερο εκ των οποίων: Παρουσιάζει την πρωτο-γλώσσα χωρίς ποικιλία [όπως και οι αποκαταστάσεις της επανασύνθεσης], ως ενιαία, και τον χωρισμό των γλωσσών απόλυτο, σαν να κόπηκαν χωριστοί λαοί απότομα ο ένας από τον άλλο (ταιριάζει με παλαιότερες αρχαιολογικές αντιλήψεις).
* Ωστόσο, αυτό δεν πρέπει να έγινε: σε επαφή οι λαοί (και οι γλώσσες), ακόμα και μετά τον πιθανό «χωρισμό» τους. Μάλλον θα επρόκειτο για ένα συνεχές (όπως στη Ρωμαϊκή αυτοκρατορία: πολλές ποικιλίες Λατινικών, από Δυτικά προς Ανατολικά, όσο περισσότερο προχωρούσες τόσο λιγότερα καταλάβαινες).
* Σαν απάντηση: το μοντέλο των κυμάτων (λίγο μετά το κλαδικό μοντέλο, J. Schmidt 1852). Νεωτερισμοί απλώνονται σαν κύματα στις διάφορες διαλέκτους-γλώσσες, δημιουργώντας τις υπο-ομάδες. Μοιάζει λοιπόν με διαλεκτικό χάρτη. Εμφανίζει την διάδοση αλλαγών, πολύ πιο κοντά στις σύγχρονες αντιλήψεις. Πολύ πιο αληθοφανές μοντέλο, ωστόσο δύσκολο στην παρουσίαση. Επιπλέον, δεν μπορεί να εμφανίσει την σχετική χρονολόγηση των γλωσσών, κάτι που φαίνεται καλύτερα στο δέντρο (ποιες προηγούνται και ποιες έπονται χρονικά).
* Οι υπο-ομάδες, γενικότερα, όπως και να τις παραστήσουμε, βασίζονται στους κοινούς νεωτερισμούς (όχι βέβαια σε κάτι κοινό παλαιότερο, αφού όλες οι ΙΕ γλώσσες μπορεί να διέθεταν αυτό το χαρακτηριστικό). Ουσιαστικά πρόκειται για σύγκλιση γειτονικών διαλέκτων (πιθανώς από γλωσσική επαφή), και με την απώλεια (για μας) των ενδιάμεσων ποικιλιών ανάμεσα σε αυτές και τις άλλες ομάδες δίνεται αυτή η εικόνα των ξεχωριστών υπο-ομάδων.